
Mesilase tn 1b, Mesilase tn 3a ja Mesilase tn 5a
katastriüksuste liitmine

1. Asjaolud ja menetluse käik

Narva linna haldusterritooriumil asub kinnistu (kinnistusregistri registriosa nr 19522650), mis koosneb kolmest katastriüksusest – Mesilase tn 1b (katastritunnus 51101:001:1763, pindala 745 m², sihtotstarve - elamumaa), Mesilase tn 3a (katastritunnus 51101:001:1901, pindala 616 m2, sihtotstarve - elamumaa ja Mesilase tn 5a (katastritunnus 51101:001:1228, pindala 528 m², sihtotstarve - elamumaa).  Katastriüksused on moodustatud maareformi seaduse § 22 lõike 12 alusel kinnisasjaga liitmiseks sobiva maana ning edaspidi ühendati üheks kinnisasjaks.
Vastavalt Tartu Maakohtu kinnistusosakonna andmetele on kinnistu omanik Ivan Putan (isikukood 36506052285), kes esitas Narva Linnavalitsusele antud katastriüksuste ühendamiseks 21.09.2021. a avalduse (dokumendiregistri nr 9006/1-12.3).
Maakorraldustööde teostaja (maamõõtja) esitas 13.10.2021. a Narva Linnavalitsusele katastriüksuste liitmise skeemi (maakorralduskava) ning 12.11.2021. a vormistatud moodustatava katastriüksuse piiriprotokolli.
Katastriüksuste liitmisel määrab kohalik omavalitsus oma otsusega uuele moodustatavale maaüksusele vastavalt ruumiandmete seadusele koha-aadressi ja maakatastriseadusele maa sihtotstarbe.

Lähtudes planeerimisseaduse § 125 lõikest 1 ei teki katastriüksuste ühendamisel detailplaneeringu koostamise kohustust.  Seega, kehtestatud detailplaneeringu puudumisel määratakse moodustatavale hoonestamata maaüksusele sihtotstarve maakatastriseaduse § 18 lõike 1 punkti 1 kohaselt üldplaneeringu alusel elamumaaks.
Kuna moodustatavale maaüksusele on juurdepääs Jõesuu tänav J9 poolt, siis Aadressiandmete süsteemi (ADS) nõuetele kohaselt peab maaüksus olema adresseeritud Jõesuu tänava järgi.
2. Õiguslikud alused
2.1
Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;

2.2
Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3
Maakatastriseaduse § 18 lõike 1 punkti 1 kohaselt linna- või vallavalitsus määrab ehitisteta katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel;

2.4
Ruumiandmete seaduse § 54 lõike l järgi on koha-aadressi määraja linna- või vallavalitsus.

3. Otsus

Kinnitada omaniku avalduse ja lisatud maakorralduskava alusel katastriüksuste Mesilase tn 1b (51101:001:1763), Mesilase tn 3a (51101:001:1901) ja Mesilase tn 5a (51101:001:1228) liitmine ja määrata moodustatavale maaüksusele:

3.1  koha-aadress – Jõesuu tn 119;

3.2  maa sihtotstarve – elamumaa (001; E).
4. Rakendussätted

4.1
Korraldus jõustub teatavakstegemisest.

4.2
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

